**Upis u prvi razred srednjih škola za školsku godinu 2017./2018.**

**Tekst natječaja za upis učenika u I. razred Srednje škole Zlatar u školskoj godini 2017./2018. možete pogledati na**[**poveznici**](http://www.ss-zlatar.skole.hr/upload/ss-zlatar/images/static3/804/File/Natje%C4%8Daj%20za%20upis%20u%20I.razred%20S%C5%A0%20Zlatar.pdf)**.**

Odluka o upisu učenika u I. razred srednje škole u školskoj godini 2017./2018. dostupna je na [poveznici.](http://www.ss-zlatar.skole.hr/upload/ss-zlatar/images/static3/804/File/4400278-odluka_o_upisu_ucenika_u_i_r_sred_skole_u_sk_g_2017_2018-6001371.pdf)

I ove školske godine prijave i upisi vršit će se elektroničkim putem (putem mrežne stranice NACIONALNOG INFORMACIJSKOG SUSTAVA PRIJAVA I UPISA U SREDNJE ŠKOLE – NISupSŠ).

U svakom upisnom roku kandidat se može prijaviti u najviše 6 obrazovnih programa.

U Srednjoj školi Zlatar možete izabrati 4 obrazovna programa u četverogodišnjem trajanju.

**Za izračun broja bodova na temelju ocjena potrebno je zbrojiti:**

* prosjeke svih zaključnih ocjena od 5-8 razreda (na dvije decimale)
* zaključne ocjene iz hrvatskog jezika, matematike i prvog stranog jezika u 7. i 8. razredu (za sve programe)
* zaključne ocjene iz tri predmeta posebno važna za upis u 7. i 8. razredu i to:
* za opću gimnaziju -  povijest, geografija i biologija
* za upravnog referenta – povijest, geografija i tehnička kultura
* za tehničara za računalstvo -  fizika, tehnička kultura i kemija
* za tehničara za logistiku i špediciju – fizika, tehnička kultura i geografija

Na temelju ocjena moguće je steći najviše 80 bodova.

Minimalni bodovni pragovi za upise u školskoj godini 2017./2018. nisu propisani.

Neki učenici imaju pravo i na dodatne bodove koji se pribrajaju bodovima stečenim na temelju ocjena.

**DODATNI BODOVI NA TEMELJU  REZULTATA NATJECANJA  IZ ZNANJA**

1. državna ili međunarodna natjecanja u znanju iz nastavnih predmeta posebno značajnih za upis i to : Hrvatski jezik, Matematika, prvi strani jezik te tri predmeta posebno značajna za upis u pojedini smjer koji su navedeni u prethodnoj točki 3.

1., 2. ili 3 mjesto kao pojedinac u 5., 6., 7. ili 8. razredu - izravan upis
1. mjesto kao član skupine u 5.,6.,7. ili 8. razredu - 4 boda
2. mjesto kao član skupine u 5.,6.,7. ili 8.razredu - 3 boda
3. mjesto kao član skupine u 5.,6.,7. ili 8. razredu -2 boda
sudjelovanje kao pojedinac ili član skupine u 5.,6.,7. ili 8. razredu – 1 bod

2. državna ili međunarodna natjecanja školskih športskih društava (članovi ekipe):

1. mjesto - 3 boda
2. mjesto - 2 boda
3. mjesto - 1 bod

**DODATNI BODOVI NA TEMELJU OTEŽANIH UVJETA PRETHODNOG OBRAZOVANJA**

Kandidatima sa zdravstvenim teškoćama dodaje se jedan bod na broj bodova koji je utvrđen tijekom postupka vrednovanja za programe obrazovanja za koje posjeduje stručno mišljenje Službe za profesionalno usmjeravanje Hrvatskoga zavoda za zapošljavanje i stručno mišljenje nadležnog školskog liječnika,
Kandidatu koji živi u otežanim uvjetima uzrokovanim ekonomskim, socijalnim te odgojnim čimbenicima koji su mogli utjecati na uspjeh u osnovnoj školi, dodaje se jedan bod na broj bodova koji je utvrđen tijekom postupka vrjednovanja i to ako:

* živi uz jednoga i/ili oba roditelja s dugotrajnom teškom bolesti;
* živi uz dugotrajno nezaposlena oba roditelja, koji se prema zakonu koji regulira poticanje zapošljavanja smatraju dugotrajno nezaposlenim osobama;
* živi uz samohranoga roditelja (roditelj koji nije u braku i ne živi u izvanbračnoj zajednici, a sam skrbi i uzdržava svoje dijete) korisnika socijalne skrbi, u smislu zakona koji uređuje socijalnu skrb te posjeduje rješenje ili drugi upravni akt centra za socijalnu skrb ili    nadležnoga tijela u jedinici lokalne ili područne (regionalne) jedinice i Grada Zagreba o pravu  samohranoga roditelja korisnika socijalne skrbi;
* ako je kandidatu jedan roditelj preminuo;
* ako je kandidat dijete bez roditelja ili odgovarajuće roditeljske skrbi, prema zakonu koji uređuje socijalnu skrb.

Kandidat s teškoćama u razvoju je kandidat koji je osnovnu školu završio prema rješenju ureda državne uprave u županiji odnosno Gradskog ureda za obrazovanje, kulturu i sport Grada Zagreba o primjerenome programu obrazovanja. Kandidati s teškoćama u razvoju rangiraju se na zasebnim ljestvicama poretka, a temeljem ostvarenog ukupnog broja bodova utvrđenog tijekom postupka vrednovanja, u programima obrazovanja za koje posjeduju stručno mišljenje službe za profesionalno usmjeravanje Hrvatskoga zavoda za zapošljavanje.

Svi detalji vezani uz ostvarivanje dodatnih bodova i potrebna dokumentacija kojom se dokazuje pravo na dodatne bodove opisani u Pravilniku o elementima i kriterijima za izbor kandidata za upis u I. razred srednje škole („ Narodne novine“ br. 49/15, 47/17)

**Pokušajte izračunati koliko biste bodova imali za prijavu u programe Srednje škole Zlatar**

[Opća gimnazija](http://www.ss-zlatar.skole.hr/upload/ss-zlatar/images/static3/804/File/OPCA_GIMNAZIJA.xls)

[Upravni referent](http://www.ss-zlatar.skole.hr/upload/ss-zlatar/images/static3/804/File/UPRAVNI_REFERENT.xls)

[Tehničar za računalstvo](http://www.ss-zlatar.skole.hr/upload/ss-zlatar/images/static3/804/File/TEHNICAR_ZA_RACUNALSTVO.xls)

[Tehničar za logistiku i špediciju](http://www.ss-zlatar.skole.hr/upload/ss-zlatar/images/static3/804/File/TEHNICAR_ZA_LOGISTIKU_I_SPEDICIJU.xls)

[Obavijest o uvjetima i načinima nastavka obrazovanja za višu razinu kvalifikacije](http://www.ss-zlatar.skole.hr/upload/ss-zlatar/images/static3/804/File/vi%C5%A1a%20razina%20kvalifikacije.pdf)